google/wiki40b huggingface dataset:
Grensesnitt

Grensesnitt, grenseflate eller (på engelsk) interface er en abstraksjon for kommunikasjonen mellom to systemer eller konsepter. En form for oversettelse foretas for å kommunisere gjennom grensesnittet.

Grensesnitt innen informasjonsteknologi

Innen informasjonsteknologi snakker man om grensesnitt på mange nivåer.

Grensesnitt mellom menneske og maskin

Grensesnitt mellom et menneske og en datamaskin (eller dataprogram) kalles brukergrensesnitt. Et brukergrensesnitt er måten brukeren av en programvare kommuniserer med et dataprogram. Dette kan være alt fra visuell informasjon som er grafisk tegnet opp på skjermen til hvordan brukeren utfører kommandofunksjoner eller annen interaksjon med programmet.

Grensesnitt mellom fysiske komponenter

Grensesnitt mellom maskinelle entiteter kalles fysisk grensesnitt. Elektroniske komponenter har ulike former for stikkontakter som danner et slikt grensesnitt.

Grensesnitt mellom programvare

Programbiblioteker har et programmeringsgrensesnitt (en: Application Programming Interface (API)) som gir programmer muligheter til å benytte bibliotekets funksjonalitet.
Innen objektorientert programmering brukes begrepet grensesnitt i forbindelse med klasser for å beskrive hvilke metoder som tilbys.
Resedafamilien

Navn

Navnet Reseda kommer fra latin. Plinius den eldre skrev at folk i Arimum (det nåværende Rimini) brukte planten mot betennelser, og under behandlingen uttalte en trylleformel som begynte med Reseda, morbus reseda (= Still sykdommen, still den), av latin resedare (= å stille, helbrede).

Anvendelse

Før de syntetiske fargene kom, ble Reseda luteola (= gul reseda) brukt til gulfargen i Sveriges flagg.
StøpeSkien

StøpeSkien er en kulturell organisasjon i Skien, som har som hovedmål å jobbe med Ibsen rettet mot barn og unge.
StøpeSkien har hatt samarbeid med mange andre organisasjoner og teatre, som for eksempel Teater Ibsen, Teater Glimt og Visit Grenland.
Courmelles

Befolkningsutvikling

Antall innbyggere i kommunen Courmelles
Referanse: INSEE
IBM ES/9000

IBM ES/9000 er en familie av IBM stormaskiner, som ble introdusert i 1990. Familien var de første implementasjoner av arkitekturen IBM ESA/390, og kjørte operativsystemene VSE/ESA, VM/ESA og MVS/ESA.
Oberkampf (Paris Metro)

Oberkampf er en stasjon på metroen i 11. arrondissement i Paris. Den betjenes av linje 5 og linje 9.
Stasjonen har sitt navn etter den populære gata rue Oberkampf som er oppkalt etter den tyskfødte industrialisten Christophe-Philippe Oberkampf (1738–1815). Han ble berømt for å ha startet med mønstertrykking på tøystoff med graverte kopperplater i 1759.
Rottefangeren fra Hameln

Handling

Historien utspiller seg i 1284 i byen Hameln som har pådratt seg en oppblomstring av rotter. En mann som påstår å være rottefanger tilbyr befolkningen sine tjenester. Rottefangeren tar fram fløyten sin og lurer rottene ned i elven Weser med fløytespillingen sin. Rottene drukner, men han får ikke betalt og forlater byen i sinne. Flere dager senere, den 26. juni, vender han tilbake. Mens folket er i kirken spiller han igjen på fløyten sin og lurer med seg byens barn inn i en grotte utenfor byen, der de forsvinner.
I brødrene Grimms versjon etterlates to barn – det ene blindt, det andre lamt – som kan rapportere hva som har skjedd.

Historien

Historien er kjent siden 1300-tallet. Rottene ble imidlertid ikke introdusert i historien før slutten av 1500-tallet.
Det er ikke kjent hva som kan ha gitt opphav til sagnet, men det finnes flere teorier. Barna kan ha kommet ut for en ulykke, kanskje druknet i Weser eller blitt begravet i et jordskred. De kan også ha blitt rammet av en epidemisk sykdom og forvist fra byen i et forsøk på å stoppe smitten; det kan dreie seg om pest (en tidlig variant av svartedauden) eller chorea. I så fall ville rottefangeren stå som et symbol for Mannen med ljåen.
Det finnes også teorier om at barna har gjort en pilegrimsferd eller reist østover i barnekorstog tidlig på 1200-tallet for å kolonisere. I disse tilfellene ville rottefangeren vært en voksen leder, kanskje en geistlig som tok barna med seg. Koloniseringsteorien holdes i dag som den mest sannsynlige, fordi det gikk barnekorstog fra Sentral-Europa mot Palestina i året 1212, som antakelig endte i dyp tragedie ved at barna omkom under kryssingen av Balkan og Anatolia til lands. Ingen av barna kom noen gang frem til Jerusalem men ble tatt til fange i Anatolia og solgt som slaver, bl.a. til Sultanen av Egypt.
UNIX System Services

UNIX System Services (USS) er en obligatorisk komponent i z/OS. z/OS i seg selv er ikke en avart av UNIX og er heller ikke et Unix-lignende operativsystem. USS er et kompatibilitetslag som gjør det mulig å kjøre UNIX-applikasjoner som følger Single UNIX Specification (XPG4 UNIX® 95) og Open Group har derfor sertifisert z/OS som et UNIX-kompatibelt operativsystem.
z/OS er et operativsystem for IBM stormaskiner, og USS var det første som tok UNIX 95 i bruk, og ikke baserte seg på den gamle kildekoden til AT&T.
Nasjonalfugler i Amerika

Nasjonalfugler i Amerika er ei liste over nasjonalfugler i Nord- og Mellom-Amerika og Sør-Amerika.
Criopsis

Utseende

En nokså liten kort og bred, brunsvart trebukk. Antennene er lengre enn kroppen og påfallende tynne. Kroppen er mer eller mindre tett kledt med lyse skjell, særlig på dekkvingenes fremre del der skjellene er grønnlige. Pronotum har rundede sider og er mye smalere enn de parallellsidige dekkvingene.

Levevis

Larvene lever i død ved.

Utbredelse

Arten lever i det sørøstlige Brasil.
Tennis (band)

Tennis var et popband fra Bergen etablert i 2000. Med låten «Here Comes the Coastguard» vant bandet den første kåringen av Årets Urørt i 2001. Låten ble også mye spilt på radio året etter. Bandet ga ut sitt eneste album Your Friend In Sound i 2003 og EP-en Polka Polka Polka senere samme år. Bandet endret etterhvert musikkstil og ble oppløst. Medlemmene fortsatte i bandene Rushmore og The Royalties.
Quanzhou (Guilin)

Quanzhou (kinesisk: 全州县; pinyin: Quánzhōu Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Guilin.
Befolkningen var på 762 177 innbyggere i 1999.
Historisk var Quanzhou del av provinsen Hunan. Det var først etter Mingdynastiet (1368–1644) at det ble avdelt fra Hunan og overført til Guangxi.

Samferdsel

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Walt Disney Animation Studios

Walt Disney Animation Studios er et animasjonsstudio som styres av The Walt Disney Company, og er det eldste eksisterende animasjonsstudioet i verden. Det var en integrert del av Walt Disney Productions fra 1934 til 1986, da det offisielt ble et datterselskap til Walt Disney Productions. Studioet het Walt Disney Feature Animation frem til 2007.
Manas

Manas (kinesisk: 玛纳斯县; pinyin: Mǎnàsī Xiàn; uighur: ماناس ناھىيىسى / Manas Nahiyisi) er et fylke i det autonome prefektur Changji i den autonome region Xinjiang i Folkerepublikken Kina.
Folketallet var 161 174 i 1999.

Samferdsel

Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Sandra Ostad

Bakgrunn

Sandra Ostad er født og oppvokst på Veivet i bydel Bjerke i Oslo. I 2006 begynte hun på medier og kommunikasjon ved Bjerke videregående skole, men byttet programområde til idrettsfag, og avsluttet sine studier der våren 2009, sammen med blant andre håndballspillerne Mona Helen Skorstad og Marie Lindvik Jørstad og fotballspillerne Mathis Bolly og Preben Mankowitz. Hun fikk deretter idrettsstipend ved University of Missouri i januar 2010.

Idrettskarriere

Hun deltok i Verdensmesterskapet i turn 2006 i Århus i Danmark og i Verdensmesterskapet i turn i Stuttgart i Tyskland og i VM i London 2009.
Hun ble norsk mester for seniorer for første gang i 2007, da hun vant skranke og bom. Hun ble nummer tre i hopp, mens hun ble nummer fire i frittstående. Hun vant lagkonkurransen sammen med tvillingsøstrene Kathrine og Julie Hansson i Oslo Turn. På Hamar i 2008 forsvarte hun NM-gullet i skranke, fikk sølv i hopp, og hun ble nummer to sammenlagt, kun 0,150 poeng fra kongepokalen, som tilfalt Lotte Bøe, fra Holmen Tropp og Turnforening.
Nikki Haley

Bakgrunn

Haley ble født i en indisk innvandrerfamilie i Sør-Carolina. Hennes far Ajit Singh Randhawa underviste i biologi ved Voorhees College og hennes mor Raj Kaur Randhawa startet en egen bedrift.  Haley har konvertert fra sikhismen til metodismen. 
Da Haley var fem år gammel meldte hennes foreldre henne til Little Miss Bamberg-tevlingen, men hun ble diskvalifisert ettersom arrangørene ikke kunne avgjøre hvorvidt hun skulle konkurrere mot svarte eller hvite barn.
Haley avla Bachelor of Science i bedriftsøkonomi med innretning mot revisjon ved Clemson University 1994. Etter studiene arbeidet hun som revisorøkonom innen hun ble politiker.

Politisk karriere

Mellom 2005 og 2011 satt Haley som representanthuset for Lexington County i South Carolina. Den 14. mai 2009 tillkjennegav hun at hun stilte opp som kandidat for det republikanske parti i guvernørvalget 2010 i South Carolina. Haley vant valget den 2. november 2010 etter å ha beseiret demokratenes kandidat Vincent Sheheen. I og med seieern ble Haley den første kvinnelige guvernøren i South Carolina. I kampanjen ble hun støttet av såvel Mitt Romney som Sarah Palin og Tea Party-bevegelsen. Haley vant guvernørvalget også i 2014 og ble dermed gjenvalgt som guvernør i South Carolina.
I forbindelse med presidentvalget i 2012 ble Haley diskutert som en potensiell visepresidentkandidat til den republikanske presidentkandidaten Mitt Romney.
Den 23. november 2016 meddelte USAs påtroppende president Donald Trump at han hadde valgt å nominere Haley til å bli USAs FN-ambassadør i sitt kabinett. Haley ble godkjent av senatet den 24. januar 2017 og tiltrådte den 25. januar 2017 som FN-ambassadør.
Mount Marcy

Mount Marcy (Marcy-fjellet) er den høyeste toppen i Adirondack-fjella og i staten New York. Toppen, som er et svært populært turmål, ligger i Essex fylke og er 1629 meter over havet. Fjellet er stort sett skogkledd, men de siste 60–70 metrene ligger over tregrensa.
Fjellet har navn etter guvernør William L. Marcy, som godkjente flere offentlige undersøkelser av Adirondack-området. I blant benyttes navnet Tahawus, et indiansk ord som betyr «sky-deleren». Det er imidlertid tvilsomt om dette har vært brukt som et lokalt navn før europeerne kom. 
Første registrerte bestigning av Mount Marcy skjedde i 1837 av ei gruppe under ledelse av Ebenezer Emmons. I dag går det gode stier, og det er ikke nødvendig å ha fjellklatrererfaring for å komme til toppen. Den enkleste ruta går fra nordvest og kalles Van Hoevenberg-ruta. Den starter ved turisthytta Adirondak Loj. Herfra er turen opp drøyt 11 kilometer. Store deler av nedturen er velegna for ski eller snøbrett.
I passet mellom Mount Marcy og Mount Skylight ligger den lille sjøen Lake Tear of the Clouds, som er den høyestliggende kilden til Hudsonelva. 
I september 1901 hadde visepresident Theodore Roosevelt vært med på en tur til toppen av Marcy, da han fikk melding om at president William McKinley, som hadde vært utsatt for et attentat ei drøy uke før, var blitt dårligere. Roosevelt og følget gav seg straks i veg, først 16 kilometer til fots, så 6-7 mil med hest og vogn på dårlige veger nattestid til nærmeste jernbanestasjon. Turen er blitt legendarisk, og den delen som gikk med hest, har i dag offisielt navnet The Roosevelt-Marcy Trail. På jernbanestasjonen i North Creek fikk de vite at McKinley var død. De tok tog til Buffalo, der Roosevelt avla presidenteden.
Det finnes fjell med dette navnet også i statene Oklahoma, Massachusetts og Colorado.
Saybagh

Saybagh (kinesisk: 沙依巴克区 ; pinyin : Shāyībākè Qū; uighur: سايباغ رايونىى / Saybağ Rayoni) er et bydistrikt i byprefekturet Ürümqi i den autonome region Xinjiang i Folkerepublikken Kina.
Det har et areal på 422,47 km² og teller 444 254 innbyggere (2003).
Karl Hanke

Liv og virke

Hanke var født i Lauban. Han ble utlært møller og fra 1928 arbeider han som instruktør på en fagskole i Berlin. Han ble tidlig et ivrig medlem av nazistpartiet (NSDAP) og Allgemeine-SS, og fra 1928 var Hanke medlem av det prøyssiske parlamentet. I 1931 ble han avskjediget på grunn av sine politiske aktiviteter. 
Etter at nazistene hadde vunnet en stor valgseier i september 1930, ble Hanke leder av partiets lokalavdeling i den vestlige del av Berlin og fikk kontakt med den unge arkitekt Albert Speer. Hanke inngikk en kontrakt med Speer om å ombygge en villa i de vestlige forsteder til kontor for partiet. Hanke og Speer ble nære venner. Speer fortalte senere i sin selvbiografi at Hanke i 1944 hadde sagt til ham at han aldri burde besøke Auschwitz, fordi han selv hadde sett noe der som han verken hadde lov til eller var i stand til å beskrive.
Mens propagadaminister Joseph Goebbels hadde et amorøst forhold til den tsjekkiske skuespillerinnen Lída Baarová, hadde hans kone Magda et tilsvarende forhold til Hanke. Begge sidesprangene opphørte i 1938 på ordre fra Adolf Hitler, som fryktet en offentlig skandale.
Som reserveoffiser i Wehrmacht var han i tjeneste fra 1940 til 1944. Han var også medlem i Allgemeine-SS. 12. april 1945 ble han tildelt Den germanske orden, den høyeste utmerkelse i det tredje rike. Den 20. april ble han utnevnt til Reichsführer-SS, det vil si kommandant for Schutzstaffel (SS) med rang tilsvarende generalfeltmarskalk. Hans forgjenger, Heinrich Himmler, hadde drevet uautoriserte samtaler med de vestlige de allierte for å få slutt på tofrontskrigen. Hitler så dette som forræderi, og fratok Himmler alle verv og grader samt erklærte at han skulle henrettes.
Hanke hadde siden 1941 vært Gauleiter i Nedre Schlesien. Da dette området havnet i frontlinjen med Den røde armés innrykking i Tyskland, tiltrådte han som kampkommandant i Breslau. Hanke ledet forsvaret av byen på en hensynsløs måte. Byen ble beleiret av sovjeterne, men forsvarerne holdt stand helt til 7. mai 1945, da garnisonen valgte å kapitulere. Hanke hadde da to dager tidligere fått vite at Adolf Hitler hadde utnevnt ham til den avsatte Heinrich Himmlers etterfølger som Reichsführer-SS. Han forlot straks Breslau i et lite fly, og satte kursen for Hirschenberg, der han møtte generalfeltmarskalk Ferdinand Schörner, den tyske hærens nye øverstkommanderende. 
Av uklare grunner valgte han deretter å dra med fly til Praha, der han fikk merke at det var en større oppstand på gang i byens sentrum. Dette satte skrekken i Hanke, som forsøkte å returnere til flyplassen, men veien hit viste seg å være sperret av tsjekkiske partisaner. Kledd som menig SS-soldat sluttet Hanke seg til en mindre avdeling fra 17. SS pansergrenaderdivision. Denne forsøkte å kjempe seg tilbake til Tyskland, men støtte på tsjekkiske partisaner ved Nova Ves. Hanke og hans gruppe ble tatt til fange av dem og plassert i en tsjekkisk krigsfangeleir. 
8. juni ble han skutt under et fluktforsøk.
Mandal kantori

Mandal Kantori er et kor tilknyttet Mandal menighet i Mandal, Vest-Agder.
Koret ble stiftet i 1988 og har idag rundt 65 medlemmer. Koret bidrar jevnlig i høymesser, aftensang og annet menighetsarbeid. I tillegg gis egne konsertfremføringer, og koret deltar med jevne mellomrom i felleskonserter med Kristiansand Symfoniorkester og andre kor i Agder.
Koret er dirigert av Tormod Lindland, kantor i Mandal kirke.

Et utvalg av klassiske konsertfremførelser

Mozarts Requiem (tre ganger, dirigenter Marianne Sødal Misje, Terje Mikkelsen og Rolf Gupta)
Beethovens Messe i C-dur (dirigent Peter Szilvay)
Faures Requiem (to ganger, dirigenter Tormod Lindland og Andrew Wilder)
Anton Bruckners Messe i E-moll (dirigent Bjørn Sagstad)
Verdis Requiem (dirigent Terje Kvam)
Brahms' Ein Deutches Requiem (to ganger, dirigenter Olaf Henzold og Andrew Wilder)
Beethovens 9. Symfoni (dirigent Giordano Bellincampi)
Gounod's St. Cecilia-messe (dirigent Günter Voss)
Egil Hovlands kirkeopera "Fange og fri" (dirigent Terje Boye Hansen)
Deltagelse ved åpningen av Kristiansands nye konserthus Kilden i 2012 med verk fra Aida, Carmen, Evita, Les Miserables og flere, TV-overført i sin helhet på Norsk rikskringkasting. Dirigent Rolf Gupta.

Turneer

Kina (Beijing og Shanghai) 2004
Frankrike (Paris) 2005, inkludert fremførelse av Faures Requiem i L’eglise de la Madeleine
Italia (Riva del Garda) 2008
Østerrike (Wien) 2011, inkludert en konsert i Stephansdom
Frankrike (Toulon og Aix-en-Provence) 2014
Dommen

Handling

Paul Newman spiller hovedrollen som advokaten Frank Galvin, en gang en lovende ung jurist som nå halter seg fram på ubetydelige småsaker i retten. En gammel venn og kollega, spilt av Hollywood-veteranen Jack Warden, gir Frank Galvin et enkelt oppdrag – en tvist om medisinsk feilbehandling som virker avgjort på forhånd. Frank begynner dog å se nærmere på bakgrunnen hos de pasienter han skal forsvare og finner ut at saken kanskje ikke er så enkel som han først trodde.

Om filmen

Den prisbelønte David Mamet har skrevet manus ut ifra Barry Reeds roman og Lumets regi løfter fram skuespillerprestasjoner av Newman, Warden, James Mason, Charlotte Rampling og mange flere.

Priser og nominasjoner

Dommen ble nominert til fem Oscar i 1983: Beste film, beste regi, beste manus, beste mannlige hovedrolle (Paul Newman) og beste mannlige birolle (James Mason). Den ble også nominert i de samme kategoriene ved Golden Globe samme år.
Lincoln Highway

Lincoln Highway var den første transkontinentale motorveien for biler i USA.
Idéen til veien ble lansert i 1912 av entreprenøren Carl G. Fisher, og prosjektet ble formelt en realitet 31. oktober 1913. Veien gikk opprinnelig fra Times Square i New York til Lincoln Park i San Francisco, gjennom 13 stater; New York, New Jersey, Pennsylvania, Ohio, Indiana, Illinois, Iowa, Nebraska, Colorado, Wyoming, Utah, Nevada og California. I 1915 ble «Colorado-loopen» fjernet, og i 1928 ble veien endret slik at den gikk via den nordre delen av Vest-Virginia. Veien har dermed passert gjennom 14 delstater, 128 fylker og over 700 byer i løpet av historien.
I 1913 målte veien 5 454 km. I løpet av årene har den blitt forbedret og endret en rekke ganger, og i 1924 hadde strekningen blitt kortet ned til 5 057 km. Hvis man regner med originalruten og alle endringene opp gjennom årene, måler veien 9 450 km.
Bjørnhamna

Bjørnhamna er ei bukt under Reuschfjellet øst i sundet Sørgattet, på fastlandet Reuschhalvøya og med utsikt over til Danskøya på andre siden av Sørgattet. Stedet bærer samme navn for en tidligere britisk skjerpestasjon for Northern Exploration Co fra 1912 og en norsk fangststasjon bygd av Georg Bjørnnes i 1925 som hovedstasjon i fangstfelt 23. Senere overvintret både Henry Rudi og Waldemar Kræmer her.
Stedet ligger vest i Albert I Land nordvest på Svalbard.
I 1973 ble stedet og ruinene en del av Nordvest-Spitsbergen nasjonalpark. Sysselmannen på Svalbard fører utvidet oppsyn og vedlikehold av anlegget, som inngår i de 50 mest prioriterte kulturminnene på Svalbard.
Alassane Ouattara

Liv

Ouattara studerte ved University of Pennsylvania i USA og tok mastergrad i økonomi i 1967 og doktorgrad (PhD) i 1972. Han jobbet fra 1968 til 1990 ved Det internasjonale pengefondet.
I november 1990 ble han utnevnt til ministerpresident av Republikken Elfenbenskysten av daværende president Félix Houphouët-Boigny.
Ved Houphouët-Boignys død i desember 1993, var Ouattara ansett som en mulig etterfølger, men han tapte kampen om embedet mot Henri Konan Bédié. Fra 1994 til 1999 jobbet han igjen for det internasjonale pengefondet. Siden 1999 har han vært heltidspolitiker i Elfenbenskysten. 
Ouattara er muslim og fra nord i landet og ble hindret fra å stille som kandidat i presidentvalgene i 1995 og 2000. Påskuddet var angivelig tvil om hans foreldres ivorianske nasjonalitet. Ouattaras parti ble det sterkeste parti i kommunalvalgene i 2001, og det kan godt tenkes at han kunne ha vunnet presidentvalget i 2000. 
Da borgerkrigen brøt ut i 2002 var hans liv truet, og han måtte midlertidig leve i eksil i Gabon og Frankrike.

Presidentvalget 2010

Ved Elfenbenskystens første presidentvalg siden 2000, vant Ouattara andre valgomgang den 28. november 2010  (ingen fikk absolutt flertall i første runde). Resultatet ble ikke anerkjent av hans motstander, sittende president Laurent Gbagbo. Derimot har det internasjonale samfunnet anerkjent Outtara som vinner, deriblant Den afrikanske union, FNs sikkerhetsråd, EU (særlig tidligere kolonialmakt Frankrike) og USA.
Ouattara er gift og har fire barn.
Buss-Magasinet

Buss-Magasinet ble etablert i 2002 av bussentusiast Tom A. Terjesen fra Arendal. Bladet har en ny utgave hver måned og omhandler nyheter, historier, tester etc. Magasinet har busselskaper, -sjåfører og -entusiaster som målgruppe. Det er i hovedsakelig utgiver selv som står for produksjonen, men har med seg en dyktig annonseselger og en frilanser på laget. Bladet har rundt 50 sider og har glanset (uv-lakkert) omslag.
Bladet har abonnenter over hele landet og er i dag trolig Norges største busstidsskrift og eneste av sitt slag som er i løssalg. Fra og med november 2009 kom bladet ut som løssalgsblad hos Narvesen.
Buss-Magasinet representerer Norge i den internasjonale «Bus & Coach of the Year»-juryen.
Totalrentabilitet

Totalrentabilitet (også kalt totalkapitalrentablitet) er et nøkkeltall innenfor bedriftsøkonomi som ser på en bedrifts lønnsomhet. Totalrentabiliteten brukes for å beregne avkastningen en bedrift har hatt på kapitalen den har anskaffet (gjeld og egenkapital) i året som har vært.

Vurdering

Når man regner ut totalrentabiliteten får man et prosenttall. Kravet til tallet kommer an på bedriften. Det er normalt å sammenligne med andre bedrifter i samme bransje og resultater fra tidligere år. Kravet kan også betraktes i forhold til tiden (nedgangskonjunktur/høykonjunktur).
Siden totalrentabiliteten sier noe om hvordan avkastningen på pengene bedriften har, er det normalt å se tallet i forhold til andre investeringsalternativer. Dette kan være investeringer i andre prosjekter eller en sammenligning med renten man får i bank.
Totalrentabiliteten for børsnoterte selskaper i Norge var 7,4 % i 2001 .
Skolemedisin

Skolemedisin er en populær betegnelse for medisin som har dokumentert effekt. Skolemedisinen bygger på anvendt vitenskap.
Forskjellen på skolemedisin og såkalt alternativ medisin er at alternativ sykdomsbehandling mangler dokumentert virkning. Alternativ behandling bygger isteden på folkemedisin, religiøse tradisjoner, filosofi og pseudovitenskap og omfatter blant annet naturmedisin, folkemedisin, kiropraktikk, homøopati og healing. 
Betegnelsen skolemedisin benyttes oftest av alternative behandlere, mens skolemedisinerne selv normalt bruker andre begreper som f.eks. evidensbasert medisin eller konvensjonell medisin.
Anhalt-Zerbst

Historie

Landet oppstod da fyrstedømmet Anhalt ble delt mellom Henrik Is tre sønner, som førte til at tre anhaltske linjer oppstod:
Anhalt-Aschersleben, Anhalt-Bernburg og Anhalt-Zerbst. Den første linjen døde ut allerede i 1315, og området tilfalt den andre, som ble avsluttet i 1468.
Den tredje linjen ble delt i 1396 i den albrektske og den sigmundske, der den siste i 1468 fikk linjen Bernburgs område, men selv ble delt i 1473 i den ernestinske og den valdemarske.
Landene hadde ved dette på en mangfoldig måte blitt oppdelt mellom fyrstelinjene, men ble forent i 1570 av Joakim Ernst av den sigmundske linjen (død 1586). Hans sønner regjerte i 17 år sammen, men delte landet i 1603 i 4 deler. Anhalt-Zerbst tilfalt Rudolf som tilhørte den samme ætten som den russiske keiserinnen Katarina II.